**Приложение 2**

**Критерии за допустимост и минимални изисквания към участниците.**

За изпълнение на обществената поръчка, всеки участник трябва да представи доказателство че:

 **1.**  Разполага с необходимата ресурсна база и апаратура в съответствие с Техническите изисквания (Приложение 1) за изпълнението на поръчката в 27- те административни области в България.

 **2. И**ма договор и поне 2 лица на длъжност и „Инженер-проектант” и 14 лица на длъжност „Монтьор електронно телекомуникационно оборудване”, които да участват в изпълнението на поръчката.

За доказване на минималният изискан брой лица на длъжност „Монтьор електронно телекомуникационно оборудване” и „Инженер-проектант”, всеки участник трябва да представи справка на актуалното състояние на действащите трудови договори, издадена от ТД на НАП, актуална към момента на подаване на офертата си или да представи подписани договори с квалифицирани лица и доказателство за тяхната квалификация.

 **3.** Участникът следва да има годишен оборот формиран от изграждане на телекомуникационни обекти в размер на 600 000 /седемстотин хиляди/ лв. без ДДС за последните 3 приключили финансови години. Доказателства за наличието на специализиран оборот са счетоводен опис на приходи и разходи и баланс.

 **4.** Участникът да има валидно към момента на подаване на офертата Удостоверение издадено от Камарата на строителите в България за строежи от I група, III категория. За доказване на наличието на удостоверение се прилага заверено копие.

 **5.** Проектите да бъдат изработени от лица, притежаващи необходимата проектантска правоспособност и вписани в съответния регистър на Камара на инженерите в инвестиционното проектиране. Прилагат се доказателства – копия от удостоверения.

 **6.** Участникът да е сключил най-малко три договора с предмет, аналогичен или подобен на настоящата поръчката през последните 3 години.